แห่ขายตราสารหนี้ จ่าย3-3.45%ต่อปี
บลจ.แห่ขายกองทุนตราสารหนี้ 6 เดือน ชูผลตอบแทน 33.27% ต่อปี
20 มิ.ย. 2555

บลจ.แห่ขายกองทุนตราสารหนี้ 6 เดือน ชูผลตอบแทน 3-3.27% ต่อปี
นายอนุสรณ์ บูรณกานนท์ กรรมการผู้จัดการ บริษัทหลักทรัพย์จัดการกองทุน (บลจ.) ซีไอเอ็มบีพรินซิเพิล เปิดเผยว่า บริษัทเสนอขายกองทุนเปิดซีไอเอ็มบี-พรินซิเพิล เอ็นแฮนซ์ ตราสารหนี้ 6M11 อายุโครงการ 6 เดือน เปิดขายวันที่ 21-25 มิ.ย. 2555 โดยจะลงทุนในตราสารหนี้ทั้งในและต่างประเทศ โดยต่างประเทศจะไม่เกิน 79% ของมูลค่าทรัพย์สินสุทธิ ผลตอบแทนประมาณ 3.27% ต่อปี เทียบเท่าอัตราดอกเบี้ยเงินฝากประจำก่อนเสียภาษีที่ 3.85% ต่อปี 
บลจ.เอ็มเอฟซี ขายกองทุนเปิดเอ็มเอฟซี กาญจนทรัพย์ 6 ซีรีส์ 20 อายุ 6 เดือน ลงทุนตราสารหนี้ต่างประเทศไม่เกิน 79% ของมูลค่าสินทรัพย์สุทธิ ผลตอบแทน 3.16% ต่อปี เปิดขายวันที่ 19-25 มิ.ย. 2555
บลจ.กสิกรไทย ขายกองทุนตราสารหนี้ 4 กองทุน โดยวันที่ 18-25 มิ.ย. 2555 เปิดขายกองทุนเปิดเค คุ้มครองเงินต้น ตราสารหนี้ไทย 3 เดือน เอพี ลงทุนพันธบัตรรัฐบาลไทย ผลตอบแทน 2.7% ต่อปี และวันที่ 20-25 มิ.ย. ขายกองทุนตราสารหนี้ต่างประเทศ 3 กอง ลงทุน 3 เดือน 6 เดือน และ 9 เดือน ผลตอบแทน 3% ต่อปี 3.25% ต่อปี และ 3.45% ต่อปี ตามลำดับ
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน กรุงไทย จำกัด (มหาชน) เปิดเผยว่า บริษัทเปิดจำหน่ายกองทุนเปิดกรุงไทยสมาร์ท อินเวส 6 เดือน3 (KTSIV6M3 ) ตั้งแต่วันนี้ ถึงวันที่ 22 มิถุนายน 2555 เป็นกองทุนประเภท Roll Over อายุ 6 เดือน เน้นลงทุนในเงินฝาก บัตรเงินฝาก หุ้นกู้ระยะสั้น ของธนาคารออมสิน ธนาคารเกียรตินาคิน และตั๋วแลกเงินของภาคเอกชน โดยผู้ลงทุนจะได้รับผลตอบแทนประมาณ 2.95% ต่อปี ซึ่งบุคคลธรรมดาไม่ต้องเสียภาษีจากผลตอบแทนที่ได้รับ